•Hvordan+(og+hvorfor)+sette+opp+og+organisere+en+RSS-feed

**Hva er RSS?**

I nettleseren (//eks// //Internet Explorer, Safari, Opera, Google Chrome, Mozilla Firefox//) vil du gjerne ha et symbol som ser ut som bildet til venstre - er det oransje er det en RSS-feed på siden, hvis ikke er den grå. Jeg har funnet to forkortelser for RSS; //Rich Site Summary// – som kan sammenlignes med sammendrag av nyhetssider og //Really Simple Syndication.// Det spiller forsåvidt ingen rolle hva forkortelsen betyr, det som spiller en rolle er hva man kan gjøre med RSS – den beste oversettelsen jeg har funnet så langt er “levende bokmerker”. RSS er også et typisk web2.0-verktøy. For bedrifter er RSS en mulighet til å posisjonere seg i forhold til det å levere informasjon (og nyheter) – det å kunne sende ut både til media, potensielle og eksisterende kunder. Dette er en push-strategi, men hvor kunden kan bestemme om man ønsker å motta informasjonen. Mange bedrifter benytter RSS til også å gi beskjed om oppdateringer av sine produkter. Et par ting man bør passe på i forbindelse med RSS er at de ofte kan være vanskelige å finne (og man finner dem som regel ikke gjennom søkemotorer) og kanskje også vite hvordan man skal bruke dem (for mer urutinerte brukere av internett). Bedriften som tilbyr RSS må også sørge for at informasjonen blir oppdatert – med den farten som man er vant til på nettet i dag er det kritisk at innholdet ikke blir for gammelt.


 * RSS i læringsplattformene (LMS) - forslag til bruk.**

I læringsplattformene (eks Fronter, It's Learning, Ped-It) er det valg for å abonnere/legge inn RSS-kilder - det er litt ulikt hvor de ligger plassert innenfor LMS'et. En ting man kan bruke RSS til er slik jeg har gjort i min læringsplattform – jeg har lagt inn RSS for lokale nyheter. Man kan se for seg at dette kan være en aktuell måte å holde seg orientert på i forhold til fag som både norsk og samfunnsfag. I forbindelse med språkfag har vi abonnert på utenlandsk media. I naturfag kan man f.eks abonnere på informasjon fra sider som forskning.no eller national geographic. Omvendt kan man kanskje se for seg muligheter som at skolen tilbyr RSS med informasjon fra skolen – jeg vet ikke om noen som gjort dette, men vil gjerne høre om det hvis noen andre har forsøkt eller om man har andre gode forslag til bruk av RSS som et ledd i å øke IKT i undervisningen.


 * Organisere RSS-feeds.**

Det er to måter å organisere RSS-feeds på; **//den ene er i nettleseren din//**. Du trykker da på symbolet (det som ser ut som bildet øverst til venstre) og velger abonner på feed. Da kan du få opp nyhetene hvis du velger fanen Feeder i det samme sidepanelet som du har favoritter hvis du bruker Internet Explorer (bildet til venstre), og i Firefox kan du enten få det sammen med bokmerker eller du kan få det på menylinje med egenvalgt tekst. Jeg har tatt en rss-feed fra bloggen eva2.0 og som du ser får du da fram de siste blogginnleggene når man trykker på ikonet på menylinja (bilde til venstre). Problemet med denne måten å organisere feeds på er litt tungvint og lite oversiktlig dersom du skal håndtere mange feeder. Den andre måten å organisere på//** er mye mer elegant; gjennom å bruke f.eks Google Leser (Google Reader). Det første du må gjøre er å gå til nettsiden som det er lenket til i forrige setning. Der må du logge deg på - alternativt må du opprette en ny konto hvis du ikke har registrert deg tidligere //(bildet til venstre -huker du av valget "Forbli pålogget" vil datamaskinen "huske deg" slik at du ikke trenger å logge deg på neste gang, men OBS: ikke gjør dette hvis det er flere som bruker samme datamaskin).// Registreringsprosessen er ganske enkel og du finner en god gjennomgang på siden hvis du er usikker. Husk at du også må svare på eposten som Google sender til deg på den eposten du registrerer deg med når du oppretter kontoen før du blir aktivert og kan bruke tjenesten(e).
 * //[[image:googlereader.png width="222" height="231" align="left"]]

Når du har logget deg på Google Leser vil du få en oversikt som ser ut som bildet til venstre. Her får du rask oversikt over alle nye elementer siden sist gang du var inne (der hvor det står "Alle elementer (11)" - viser at det er 11 poster som jeg ikke har lest ennå)." Merkede elementer" er ting jeg har markert når jeg har lest gjennom //(markerer med å trykke på stjernen øverst i innlegget slik at den blir gul - stjernemerking)// - da er det lett å finne tilbake. Under "Abonnementer" ser jeg hvilke innlegg som er nye (f.eks i gruppen "Nyheter" har jeg 6 uleste elementer). Du kan også bruke søkefunksjon "Bla gjennom og let etter ting" for å finne igjen innlegg.


 * [[image:abonnement.png width="217" height="183" align="left"]]Opprette abonnement:[[image:vgno.png width="272" height="106" align="right"]]**

trykk på menypilen som du finner til høyre for der det står **Abonnementer** slik at følgende meny kommer fram //(bilde til høyre)// og velg "Legg til abonnement.." eller bruk knappen "Legg til abonnement" som du finner øverst på siden //(bildet over til høyre).// En tredje mulighet er å legge til en funksjon i nettleseren slik at du bare trykker abonner (Internet Explorer) eller velge å bokmerke det i Google (Mozilla Firefox),

Det kommer opp en ny boks hvor du kan skrive inn nettadressen, jeg har valgt som eksempel vg.no //(bilde til høyre)// og så trykker du knappen Legg til. Noen ganger er det bare en RSS-kilde og andre ganger får du flere valg - slik du vil gjøre for VG, her kan du velge mellom mange ulike typer nyheter //(som vist i bildet til venstre).// Velg den eller de som du vil abonnere på gjennom å trykke på knappen Abonner. Det er også mulig å legge til

Du kan sortere RSS-feed i mapper //(slik du ser av bildet over til venstre har jeg samlet nyheter i en egen mappe)// og det er to måter å gjøre dette på; enten ved å dra abonnementet (//drag-and-drop//) inn i en mappe eller ved å bruke "Administrer abonnement" som du finner i menyen //(bildet over til venstre)// under "Legg til abonnement".


 * Hvorfor det er lurt å organisere blogger i Google Leser:**

Jeg leser mange blogger og for å raskt kunne se når det er nye innlegg uten å måtte gå inn på hver blogg i nettleseren er det fornuftig å abonnere på dem her. Hver gang de kommer med et nytt innlegg vil bloggnavnet komme i fet skrift og i parantes bak vil det stå hvor mange innlegg som er uleste. Det er derfor en veldig grei og effektiv måte å ha oversikt - og det gjør at jeg kan holde øye med veldig mange blogger. Ypperlig hvis du f.eks bruker blogg i undervisningen. Da må du bare sørge for at elevene gir deg nettadressen (URL'en) til sin blogg og så legger du dem til - og ser veldig fort hvem som har skrevet noe nytt.